
סוכני ה- Airflow™של Jeppesen ForeFlight  מוצעים לראשונה לתעופה המסחרית, תוך התמקדות בבינה תפעולית וגמישות האימוץ
הפלטפורמה דבקה בחמישה עקרונות מרכזיים ממוקדי תעופה, עם מאות סוכנים מתוכננים עבור מגזרי תעופה המסחרית, העסקית והצבאית

פריז, 6 באוקטובר 2026 (GLOBE NEWSWIRE) – 
Jeppesen ForeFlight חשפה את הראשון מבין מאות סוכנים מתוכננים עבור  Jeppesen ForeFlight Airflow™, פלטפורמת הבינה התפעולית שלה עבור מגזר התעופה. לקוחות יכולים להביא או לבנות סוכנים משלהם בפלטפורמה, להשתמש בסוכנים של Jeppesen ForeFlight, בכלי צד שלישי, או לשלב ביניהם. כל הסוכנים פועלים על שכבת הקשר ייחודית ממוקדת תעופה, כאשר נתוני הלקוח והידע נותרים ריבוניים, והמשילות מבוססת על מסגרת מערכת ניהול הבטיחות של התעשייה, והיכולת לקבוע את רמת המיכון תוך הקפדה שבני אדם יישארו במרכז קבלת ההחלטות.
החברה הציגה את Jeppesen ForeFlight Airflow™ כאסטרטגיית הבינה המלאכותית הסוכנית שלה ביולי. הפלטפורמה דבקה בחמישה עקרונות מרכזיים המתמקדים בתעופה, כשבליבה לאפשר ללקוח לבחור ולשלוט. המפעילים מחליטים על קצב האימוץ, רמת המיכון והאם להפעיל סוכנים משלהם, כלי שלישי או סוכנים של Jeppesen ForeFlight, או כל שילוב של השלושה. כל אפשרות מנומקת על בסיס אותם נתוני תעופה מאושרים ועל הכללים של כל מפעיל. החברה הציגה מספר סוכנים במהלך כנס משתמשי התעופה המסחרית השנתי שלה, ויש לה עוד מאות סוכנים, שכל אחד מהם נועד להגדיל הכנסות, להקטין עלויות ולהגן טוב יותר על הנכסים היקרים ביותר של חברת התעופה.
"התעשייה שלנו ייחודית בכל הנוגע להיבטי הבטיחות, היעילות, הנוחות והרגולציה הגלובלית הנדרשים להטסת נוסעים ומטען. Jeppesen ForeFlight Airflow™  היא פלטפורמה ברמה תעופתית, שכל מפעיל יכול לאמץ בקצב שלו ובהתאם לרמת האוטומציה המועדפת עליו, תוך שימוש בשילוב הרצוי לו של אנשי צוות – שלנו או שלו," אמר בראד סוראק (Brad Surak), מנכ"ל Jeppesen ForeFlight. "כל אפשרות להתאוששות משיבושים נבחנת ומומלצת בתוך שניות, בצירוף הנימוקים הרלוונטיים המאפשרים קבלת החלטות מושכלת ואמינה. זהו בדיוק הצורך שעליו הצביעו המפעילים כחשוב ביותר עבורם".
מערכת Jeppesen ForeFlight Airflow™  פועלת על בסיס ניתוח של יחסי סיבה ותוצאה תפעוליים, ולא באמצעות התאמת תבניות כללית. הפלטפורמה נשענת על למעלה מ-90 שנות מומחיות בתחום התעופה ועל תובנות שנלמדו ממעל 60 מיליון טיסות המסתמכות על מוצרי החברה מדי שנה. כל המלצה המופקת על ידי המערכת מלווה בעובדות, במקורות ובשיקולים העומדים בבסיסה; כך יכולים המפעילים לבחון את ההחלטה במקום לקבלה ללא עוררין, והאחריות להחלטה נותרת בידי גורם אנושי.
סוכני Jeppesen ForeFlight Airflow™ הראשונים מכוונים לשלושה ממקורות החיכוך התפעוליים הגדולים ביותר בתעופה המסחרית:

· Trip Trading מסייע למאות אלפי אנשי צוות שמבצעים החלפת משמרות, טיסות וכדומה מדי שנה להשיג תוצאה מהירה והוגנת יותר, משפרת את איכות החיים על הקו ועוזרת לחברות תעופה לצמצם את ההיעדרויות הלא מתוכננות ותשלומי הפרמיות הנובעים מכך שההחלפות קשות מדי לביצוע.

· Target Mastery משנה את האופן שבו בונים זיווגים וצוותים. המתכננים קובעים את התוצאה העסקית שהם רוצים להשיג, את העלות, מידת העייפות, החוסן, חוצץ קישורים, כיסוי עתודה, ו-Target Mastery מתרגם את היעד הזה ישירות לתוכנית, במקום לאלץ את המתכננים לכוונן משתנים באמצעות ניסוי וטעיה.
· Augmented Ops Control הוא הצעד הראשון של Jeppesen ForeFlight אל אחת מבעיות הבינה המלאכותית הקשות ביותר בתעופה, ניהול שיבושים, והוא מעניק לבקרי התפעול כלי מוחשי ומעשי: כל אפשרות להתאוששות, מוערכת ומדורגת, עם הנמקה מצורפת, בעוד שהאפשרויות הזולות ביותר עדיין על השולחן.
סוכנים נוספים עבור מגזרי התעופה העסקית והצבאית יושקו גם הם בקרוב, כחלק מתוכניתה של Jeppesen ForeFlight להרחיב במהירות את השימוש ב- Jeppesen ForeFlight Airflow™ בכל השווקים שבהם היא פועלת. החברה כבר החלה לחפש שותפים מתחום התעופה המסחרית לשלב הפיתוח המשותף, לקראת השקה רחבה יותר בתחילת השנה הבאה.
בניגוד לגישות אחרות בתעשיית התעופה, הסוכנים של Jeppesen ForeFlight Airflow™  מיישמים חמישה עקרונות בעלי חשיבות מכרעת:
· סיבה עם הקשר - תזרימי עבודה אמינים שמבינים באופן מלא כיצד פועלת תעשיית התעופה, ולא רק מה הייתה הנטייה להתרחשות בפעם הקודמת.
· נימוק מתפוקות מאושרות - מודיעין מוכח, כאשר כל תוצאה נושאת את הסמכות הרגולטורית ודיוק מאושר של בסיס נתוני התעופה הוותיק של Jeppesen ForeFlight.
· שובל גלוי של 'למה' - כל המלצה חושפת את ההיגיון הסיבתי שבבסיס, החל מתשומות מוגדרות ואילוצים תפעוליים דרך חלופות שנבדקו וחוסר הוודאות הנלווה.
· פעילות בתוך מערכת ניהול הבטיחות (SMS) - יישום מסגרת הבטיחות שעליה פועלת התעופה כבר עכשיו.
· החלטה כשהאדם במרכז - בינה מלאכותית מטפלת בנפח. לקוחות בוחרים את כמות המיכון שהם צריכים, עם הבטחה שבני אדם נשארים בשליטה על קבלת ההחלטות.
מפעילים המעוניינים להצטרף לשלב הפיתוח המשותף יכולים לקבל מידע נוסף בכתובת ai.jeppesenforeflight.com.
אודות Jeppesen ForeFlight
Jeppesen ForeFlight מספקת את הנתונים, התוכנה והתובנות המניעות כל תחום בתעופה. טייסים, מפעילים וצוותי טיסה סומכים עלינו לתכנן, לנווט, לנטר ולמטב יותר מ-60 מיליון טיסות מסחריות, צבאיות, עסקיות ותעופה כללית מדי שנה. הפלטפורמות שלנו תומכות בתכנון צוות, צי וטיסה; ניהול רשת ותפעול; ופתרונות סיפון טיסה. נתוני הניווט שלנו נותרו הסטנדרט העולמי. מהמצאת מפות נייר לפני מאה שנה ועד להובלת עידן הבינה המלאכותית של ימינו, אנו מספקים מומחיות מעמיקה בתחום עם תובנות שאין שני להן כפלטפורמה לתעשיית התעופה.
למידע נוסף – מדיה:
Brett Griffin, Jeppesen ForeFlight, Press@Jepp.com
תמונה המלווה את ההודעה זמינה בכתובת https://www.globenewswire.com/NewsRoom/AttachmentNg/c1d18f4a-bf05-4987-bd0a-dc8f2f3edf4b

*** הידיעה מופצת בעולם על ידי חברת התקשורת הבינלאומית GlobeNewswire
לפרטים נוספים: נוי תקשורת 03-6026026 זהר 052-2641769

